

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2155/01-01-21-04

Omiš, 16. studenog 2021.

**Z A P I S N I K**

o radu 4. sjednice Gradskog vijeća Grada Omiša

održane 16. studenog 2021. godine u Omišu, Trg K. Tomislava 6 – Hotel Plaža

Započeto u 18.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan, dipl.iur.
6. Ivan Medić, dipl.ing.
7. Sanja Ilić, prof.
8. Tihana Barišić Marunčić, dr.med.
9. Petar Bulić, dipl.iur.
10. Karlo Vukasović, bacc.oec.
11. Zdravka Šodan

12. dr.sc. Dino Belošević

NENAZOČNI ČLANOVI VIJEĆA:

1. Josip Banović, dr.med.

2. Tomislav Bartulović

3. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 1. sjednice Gradskog vijeća Grada Omiša
2. Vijećnički upiti
3. Prijedlog Izvješća o stanju u prostoru Grada Omiša za razdoblje 2016. -2020.g.
4. Prijedlog Odluke o davanju suglasnosti na prijedlog teksta Dodatka broj 2. Ugovora o zakupu izletišta Radmanove mlinice
5. Prijedlog Odluke o ukidanju svojstva javnog dobra na dijelu k.č. 527 k.o. Omiš
6. 6. Prijedlog Odluke o izmjeni i dopuni Odluke o nerazvrstanim cestama
7. Prijedlog Odluke o uspostavljanju suradnje i prijateljskih odnosa između Grada Omiša i grada Vukovara
8. Prijedlog Zaključka o davanju prethodne suglasnosti OGŠ „Lovro pl. Matačić“ (za pokretanje postupka izvođenja novih programa)

**Ad 1/**

USVAJANJE ZAPISNIKA O RADU 3. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 3. sjednice Gradskog vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje, potom je utvrđeno da jednoglasno sa 12 glasova ZA usvojen Zapisnik o radu 3. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Dino Belošević –** posljednjih dana najveća tema interesa građana je uvođenje novih epidemioloških mjera, a neki građani su se izjasnili da im iste onemogućavaju dostojansven život. Zanima ga kakav je stav ovog Vijeća po tom pitanju s obzirom da imamo primjere nekih drugih JLS koji su se izjasnili da su protiv segregacije građana i odredili da se u njihovim prostorima građani neće dijeliti na cijepljene i necijepljene prvenstveno jer je to neznanstveno, neetično i nemoralno.

Postoji li i u ovom Vijeću neka snaga da napravimo sličan stav, pa makar da pošaljemo poruku, preporuku da u prostorijama koje su pod ingerencijom Grada možda i ne bi trebalo provoditi?

**Zvonko Močić** – ako se Vijeće o tome treba izjasniti onda bi to trebala biti posebna točka dnevnog reda, na slijedećem vijeću, ako vijećnik na tome inzistira.

Želi izvijestiti Gradsko vijeće da je vijećnik Belošević sada nezavisni vijećnik.

Gradonačelnik – stava je da mi kao Grad trebamo poštivati institucije RH. Vlast je izabrana od većine građana i kao takva donosi odluke. Smatra da ako neke zemlje, članice EU koje su nama uzor (npr. skandinavske zemlje, Austrija, Njemačka…) uvode iste ovakve mjere, ne vidi razloga zašto bismo mi drugačije. Razumije da ljudi žele slobodu, no sloboda je u redu do mjere dok ne zadire u tuđu slobodu. Osobnog je mišljenja da je pametnije cijepiti se nego ne.

**Dino Belošević** – nije htio raspravljati na temu cijepljenja, nego o upotrebi covid potvrda u javnih institucijama, jer je znanstvenog dokazano da i cijepljeni i necijepljeni jednako prenose bolest.

**Vukasović Karlo –** UPU Borak i Mlija – nikako se ne može na internetskoj stanici Grada Omiša doći u uvid tih planova? Radi li se na novoj web stranici i kada će biti gotova?

Gradonačelnik – radi se i na novoj web stranici i na novom GIS sustavu u koji će biti uneseni svi prostorni, urbanistički planovi, tako da to sve skupa bude preglednije građanima.

Informatički sustav u gradu je bio jako loš, naručen je novi koji je u izradi i u koji smo puno uložili da bude što bolji servis građanima.

**Petar Bulić** - koncesijska odobrenja – predlaže da se uvede praksa da ukoliko se za istu mikrolokaciju javi više ponuditelja, tada se ide na javno nadmetanje (to da više) kao što je to uveo Grad Makarska. Tim bi činom grad Omiš puno bolje raspolagao pomorskim dobrom i imao veći prihod.

Razlika u cijeni pokazne karte po zonama za učenike i studente npr. zašto Omiš plaća 4. zonu 40 kuna, a Naklice 100 kuna, Tugare 3. zonu 90 kuna?

Gata, Čišla, Zvečanje plaćaju puno skuplje.

Koliko Ministarstvo, a koliko Grad Omiš subvencionira cijenu mjeseče pokazne karte učenicima i studentima?

Svjestan je da nas sve skupa opterećuju odnosi na relaciji Grad Omiš - grupacija Zdenac, pa apelira i moli nosioce izvršne vlasti u gradu Omišu da još jednom pokušamo sjesti za stol i dogovoriti se oko najbitnijih problema koji nas opterećuju. Čini se da situacija nije ohrabrujuća, pogotovo što se ova dva subjekta dotiču u dosta stvari koji se tiču samoga razvoja grada. Stava je da sve ono što je javni interes treba nama biti u interesu (bilo izgradnja srednje škole, pomoćnog nogometnog igrališta ili novog hotela).

Bez obzira tko je investitor, smatra da budući novi hotel, sa lukom koja kreće u izgradnju, mijenja vizuru grada i pozicionira Omiš u jednom novom i boljem turističkom smislu.

Gradonačelnik – Uredba o dojeli koncesijskih odobrenja je takva da ona ne dozvoljava javni natječaj, i trebalo bi to promijeniti u Zakonu da se koncesije mogu dodjeljivati na način kao što se iznajmljuju i javne gradske površine , odnosno javnim nadmetanjem. Mi možemo samo čekati eventualnu izmjenu zakona, no do tada moramo raditi po Uredbi. Provjeriti ćemo kako to radi Grad Makarska.

Đeki Stanić – razlika u cijeni učeničkih i studentskih pokaznih karata nastaje jer imamo nekoliko ugovora sa različitim prijevoznicima (Dalmatinac bus, Prijevoz Čagalj, Promet Split, Promet Makarska).

Što se tiče Prometa Split s njim imamo ugovor o komunalnom prijevozu u kojemu su cijene koje su bile na dan zaključivanja ugovora. Cijena prijevoza u Prometu Split razlikuje u zonskom i u relacijskom prijevozu. U zonskom tarifnom sustavu je veća masa prijevoza i zbog toga su cijene manje nego što su na relacijskom prijevozu.

Za liniju broj 60 Omiš - Split, Gradsko vijeće je podržalo poslovnu odluku Prometa Split da cijena pokazne karte na toj liniji za učenike bude 30 kuna. Time je Promet Split htio anulirati drugog prijevoznika Dalmatinac bus koji je bio konkurentan na toj liniji. Linija br. 27 nema tu konkurenciju i onda je cijena takva kakva je.

Cijena relacijskog sustava po prijeđenom kilometru je značajno veća. Ministarstvo znanosti i obrazovanja za srednjoškolce plaća 75% cijene pokazne karte, Grad Omiš 12,5%, ostatak učenici.

**Ad 8/**

PRIJEDLOG ZAKLJUČKA

O DAVANJU PRETHODNE SUGLASNOSTI

OGŠ „Lovro pl. Matačić“ Omiš (za pokretanje postupka

za početak izvođenja novih programa)

Školski odbor Osnovne glazbene škole „Lovro pl. Matačić“ Omiš dostavio je zahtjev za donošenje Zaključka o davanju prethodne suglasnosti OGŠ na tekst Odluke o pokretanju postupka ishođenja rješenja za početak izvođenja novih programa u Područnim odjelima Podstrana i Kostanje.

Pisani materijal uz ovu točku dostavljen je svim članovima Vijeća.

Zvonko Močić, predsjednik Školskog odbora OGŠ „Lovro pl. Matačić“ Omiš, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Z A K LJ U Č A K**

**o davanju prethodne suglasnosti OGŠ „Lovro pl. Matačić“ Omiš**

sa tekstom kao u prilogu ovog zapisnika oznake KLASA:602-01/21-01/03, URBROJ:2155/01-01-21-5.

**Ad 3/**

PRIJEDLOG IZVJEŠĆA O STANJU U PROSTOTU

GRADA OMIŠA ZA RAZDOBLJE od 2016.G. – 2020.G.

Gradonačelnik je dostavio prijedlog Zaključka o prihvaćanju Izvješća o stanju u prostoru Grada Omiša za razdoblje 2016.g. -2020.g., te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KDS, UP i ZO, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj ej prijedlog dao na glasovanje potom je utvrđeno da je jednoglasno sa 12 glasova ZA donijet

**Z A K LJ U Č A K**

**o prihvaćanju Izvješća o stanju u prostoru Grada Omiša za razdoblje 2016. – 2020.godine**

sa tekstom kao u prilogu ovog zapisnika oznake KLASA:350-01/20-01/18, URBROJ:2155/01-01-15-4.

**Ad 4/**

PRIJEDLOG ODLUKE

(O DAVANJU SUGLASNOSTI NA PRIJEDLOG TEKSTA DODATKA BROJ 2 UGOVORA O ZAKUPU IZLETIŠTA RADMANOVE MLINICE)

Gradonačelnik je dostavio prijedlog Odluke kojom se daje suglasnost na tekst Dodatka broj 2 Ugovora o zakupu izletišta Radmanove mlinice, Klasa:372-01/20-01/16, Urbroj:2155/1-02-21-4, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Ivo Tomasović, gradonačelnik, izvijestio je u ovom predmetu.

U otvorenoj raspravi sudjelovali su:

**Dino Belošević –** želio bi upozoriti da se u ovu problematiku samog produženja ugovora o zakupu ne treba gledati samo financijski aspekt nego i drugi čimbenici. Na tom prostoru djeluje desetak drugih pravnih osoba koji koriste izlaze za rafting, izletničkih brodova i sl.

Traži da se prilikom novog zakupa vodi računa o uključivanju i tih subjekata u ovu priču jer oni su nezadovoljni sadašnjim stanjem, to stanje nije dobro čak niti sa sigurnosnog aspekta.

Gradonačelnik – slaže se sa tvrdnjama da tamo situacija nije baš „najurednija“ , Grad Omiš je već pokrenuo neke procedure vezano za pristanište za barkariole. U suradnji sa lučkom upravom Sisak smo definirali gdje će biti lokacija službenog pristaništa za turističke brodove, a sa Javnom ustanovom moramo definirati ulaze za rafting. Svakako se već godinama zalažemo za uvođenje reda i sigurnosti na tom području, o čemu ćemo voditi računa i u budućnosti.

**Petar Bulić –** ukoliko ova pandemija potraje, hoćemo li i dalje postojećem zakupniku produživati ugovor, ili postoji neki drugi plan?

Gradonačelnik – teško je predvidjeti tijek pandemije, morati ćemo jednom odlučiti o novom natječaju, svakako ne možemo u nedogled produžavati ugovore.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 1 glasom SUZDRŽAN donijeta

**O D L U K A**

1. Daje se suglasnost na prijedlog teksta Dodatka broj 2 Ugovora o zakupu izletišta Radmanove mlinice, Klasa:372-01/20-01/16, Urbroj:2155/1-02-21-4, sa sadržajem kao u privitku ove Odluke.
2. Ovlašćuje se Ivo Tomasović, dipl.oec. gradonačelnik Grada Omiša na potpisivanje Dodatka broj 2 Ugovora o zakupu izletišta Radmanove mlinice.
3. Ova Odluka stupa na snagu danom donošenja, a objaviti će se u Službenom glasniku Grada Omiša.

**Ad 5/**

PRIJEDLOG ODLUKE O UKIDANJU SVOJSTVA JAVNOG DOBRA NA DIJELU K.Č. 527 k.o. OMIŠ

Gradonačelnik je dostavio prijedlog Odluke o ukidanju svojstva javnog dobra na dijelu k.č. 527 k.o. Omiš, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o ukidanju svojstva javnog dobra na dijelu k.č. 527 k.o. Omiš**

sa tekstom kao u prilogu ovog zapisnika oznake KLASA:340-01/21-01/39, URBROJ:2155/1-05-02/3-21-3.

**Ad 6/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova donijeta

**O D L U K A**

**o izmjeni i dopuni Odluke o nerazvrstanim cestama**

sa tekstom kao u prilogu ovog zapisnika oznake KLASA:340-01/15-01/17, URBROJ:2155/1-05-02/3-21-49.

**Ad 7/**

PRIJEDLOG ODLUKE O USPOSTAVLJANJU SURADNJE I PRIJATELJSKIH ODNOSA

IZMEĐU GRADA OMIŠA I GRADA VUKOVARA

Odbor za suradnju s općinama, gradovima i županijama dostavio je prijedlog Odluke o uspostavljanju suradnje i prijateljskih odnosa između Grada Omiša i Grada Vukovara, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Sanja Ilić, predsjednica Odbora za suradnju s općinama, gradovima i županijama izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o uspostavljanju suradnje i prijateljskih odnosa između Grada Omiša i Grada Vukovara**

sa tekstom kao u prilogu ovog zapisnika oznake KLASA:900-03/20-30/01, URBROJ:2155/01-01-21-5.

Završeno u 19.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.